ჯაისალმერიშ ოლქი

ჯაისალმერი () — ფართობიშ მეჯინათ არძაშე დიდი ოლქი ინდოეთიშ შტატი რაჯასტანს. ოლქი შტატიშ ბჟადალშე იდვალუაფუ, თარიშ ტიოზის დო 471 კმ. სიგჷრძაშ ხურგა უღუ პაკისტანწკჷმა. ოლქიქ დირსხუ 1949 წანაშ 6 გჷმათუთას. გორთილი რე სუმ გიმენოლქო: ჯაისალმერი, პოკჰრანი დო ფატეჰგარჰი. ოლქიშ ადმინისტრაციული ცენტრი რე — ნოღა ჯაისალმერი. 2001 წანაშ ედომუშამინდური მახორობაშ ეჭარუაშ მეჯინათ, აკმადგინანდჷ 508 247 კოჩის. ძინათებული მახორობაშ ჭარუა-კითხირიშ რჩქინაშ დონე აკმადგინანდჷ 51,4%-ის, ნამუთ ოშქაშეინდურ დონეშ გიმე რე (59,5 ). ოლქიშ ნორაშ მახორობაშ წილი რდჷ 15,03%.

 რესურსეფი ინტერნეტის 
 Jaisalmer district official Website 
 Jaisalmer District (Government of Rajasthan)

კატეგორია:რაჯასტანიშ ოლქეფი
კატეგორია:ინდოეთიშ ოლქეფი